ಸೈಯದ್ ಮುಷ್ತಾಕ್ ಅಲಿ ಟ್ರೋಫಿ: ಸೆಂಚುರಿಯನ್ ಮೊಹಮ್ಮದ್ ಅಜರುದ್ದೀನ್ ಪ್ರಶಂಸಿದ ಕೇರಳ ಮುಖ್ಯಮಂತ್ರಿ! ತಿರುವನಂತಪುರಂ: ಸೈಯದ್ ಮುಸ್ತಾಕ್ ಅಲಿ ಟ್ರೋಫಿಯ ಟಿ20 ಪಂದ್ಯದಲ್ಲಿ ಮುಂಬೈ ತಂಡವನ್ನು 8 ವಿಕೆಟ್ ಗಳಿಂದ ಸೋಲಿಸುವಲ್ಲಿ ಕೇರಳ ತಂಡಕ್ಕೆ ನೆರವಾದ ಆರಂಭಿಕ ಆಟಗಾರ ಮೊಹಮ್ಮದ್ ಅಜರುದ್ದೀನ್ ಅವರನ್ನು ಮುಖ್ಯಮಂತ್ರಿ ಪಿಣರಾಯ್ ವಿಜಯನ್ ಪ್ರಶಂಸಿಸಿದ್ದಾರೆ. ಮೊಹಮ್ಮದ್ ಅಜರುದ್ದೀನ್ 54 ಎಸೆತಗಳಲ್ಲಿ 137 ರನ್ ಗಳಿಸುವ ಮೂಲಕ ತಂಡದ ಗೆಲುವಿನಲ್ಲಿ ಪ್ರಮುಖ ಪಾತ್ರ ವಹಿಸಿದ್ದರು. ಬುಧವಾರ ನಡೆದ ಪಂದ್ಯದಲ್ಲಿ 26 ವರ್ಷದ ಅಜರುದ್ದೀನ್ ಟಿ20ಯಲ್ಲಿ ಎರಡನೇ ಅತಿ ವೇಗದ ಶತಕವನ್ನು ಸಿಡಿಸುವ ಮೂಲಕ ಮುಂಬೈ 8 ವಿಕೆಟ್ ಗಳಿಂದ ಸೋಲಿಗೆ ಶರಣಾಗಿತ್ತು. ಕೆಲ ಎಸೆತಗಳಲ್ಲಿಯೇ ಅಜರುದ್ದೀನ್ ಶತಕ ಬಾರಿಸಿದ್ದರಿಂದ ಕೇರಳ ತಂಡ ಪಂದ್ಯ ಗೆಲ್ಲಲು ಯಶಸ್ವಿಯಾಯಿತು. ಕ್ರಿಕೆಟ್ ವೃತ್ತಿಯಲ್ಲಿ ಅಜರುದ್ದೀನ್ ಸ್ಥಿರವಾಗಿ ನಿಲ್ಲಲಿ, ಟೀಂ ಇಂಡಿಯಾ ತಂಡದೊಂದಿಗೆ ಬರಲಿ ಎಂದು ಮುಖ್ಯಮಂತ್ರಿ ಫೇಸ್ ಬುಕ್ ನಲ್ಲಿ ಫೋಸ್ಟ್ ಮಾಡಿದ್ದಾರೆ. ಗೆಲುವು ಸಾಧಿಸಿದ ಕೇರಳ ತಂಡವನ್ನು ಮುಖ್ಯಮಂತ್ರಿ ಅಭಿನಂದಿಸಿದ್ದಾರೆ. ಮುಂಬೈ ನೀಡಿದ್ದ 196 ರನ್ ಗಳ ಗುರಿ ಬೆನ್ನತ್ತಿದ್ದ ಕೇರಳ ತಂಡ 15.5 ಓವರ್ ಗಳಲ್ಲಿ ಎರಡು ವಿಕೆಟ್ ನಷ್ಟಕ್ಕೆ 201 ರನ್ ಗಳಿಸುವ ಮೂಲಕ ಮುಂಬೈ ಸೋಲಿಸಿ ಪಂದ್ಯ ಜಯಗಳಿಸಿತ್ತು.